סבא שלנו- סבא חיים שלנו

איזה סבא

סבא של ערכים וסמל ומשמעת ועיקרון.

סבא חזק, שלא מקטר, אף פעם, על שום דבר.

סבא של הקמת המדינה ודור המייסדים , איש  של  ציונות, שליחות , עבודה ועשייה.

כנכדים ונינים זכינו להתענג על חלקים הרכים שלך,  המתפנקים על חתיכת שוקולד וחיבוק. זכינו לצחוק המתגלגל, לשיר בגרמנית, ולהמון סיפורים מרתקים שיצאוו ממך בהדרגה רק כאשר האמנת שכבר חל עליהם חוק ההתיישנות.

את אהבתך לסבתא אף פעם לא נשכח,

אהבה ומסירות שאין כדוגמתה,

אותה מסירות ואהבה לה זכית מאמא שלנו בכל שנות זיקנתך.

כמי שיצא לעבודה מגיל 16,  היום בו לא יכולת לעבוד יותר, הכריע את תחושת המשמעות שליוותה אותך כל חייך ושם התחלת לוותר ...   ועל אף הדיבורים על חגיגות ה 100 הקרבות שום דבר כבר לא היה מעניין..

לחיצת היד החזקה שלך רק לפני כמה ימים,  אמרה הכל-

היית איתנו חזק וצלול עד הרגע האחרון.

לקראת יום כיפור נבקש גם סליחה-

שאולי לא באנו מספיק,

שלא אמרנו כמה אנחנו מעריכות ואוהבות..

סבא- בשבילנו תמיד תהיה יחיד ומיוחד

נזכור את כל מה שלמדנו ממך ונספר ונספר.

ואתה...רק תנוח... את שלך כבר עשית.

אוהבים אותך

אוסי,ריני, אושר, בני הזוג והנינים